Diari Oficial de la Generalitat Valenciana


Sumari del DOGV 9905, del 31-07-2024 (2024/7931)

RESOLUCIÓ de 29 de juliol de 2024, de la Conselleria d'Innovació, Indústria, Comerç i Turisme, per la qual es resol la convocatòria de subvencions per a activitats no econòmiques desenvolupades per entitats de l'ecosistema d'emprenedoria de la Comunitat Valenciana que fomenten, impulsen i promocionen la cultura emprenedora, per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7931

CVE
:   IJZR-A-0455-4977

Data del document
:   29-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * emprenedoria
    * ajuda a les empreses

Vista l'Orde  2/2024, de 29 de febrer, de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes dirigides a fomentar l'ecosistema d'emprenedoria de la Comunitat Valenciana (DOGV 9800, d’01.03.2024).

Vista la Resolució de 18 d'abril  de 2024, de la Conselleria d'Innovació, Indústria, Comerç i Turisme, per la qual s'efectua la convocatòria de subvencions per a activitats no econòmiques, desenvolupades per entitats de l'ecosistema d'emprenedoria de la Comunitat Valenciana, que fomenten, impulsen i promocionen la cultura emprenedora, per a l'exercici 2024 (DOGV 9834, de 23.04.2024).

Vista l'acta de la comissió de valoració, reunida el 8 de juliol de 2024, en la qual consta la proposta de sol·licituds que han de ser inadmeses, ser considerades desistides o desestimades, amb els motius per a això, així com la resolució amb les sol·licituds que han de ser estimades.

Vista la proposta de Resolució de 26 de juliol de 2024 efectuada per la Direcció General d’Emprenedoria i Internacionalització.

En aplicació del que disposa l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions i el Decret 226/2023, de 19 de desembre, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, resolc:

*Primer. Concessió i finançament*

Concedir les ajudes que s'indiquen en l'annex I, per un import total de 2.269.019,76 euros, per a la realització de les actuacions del programa que s'especifica.

Les ajudes es finançaran amb càrrec a la línia de subvenció S1464 del programa pressupostari 322B00, capítol IV, del pressupost de la Generalitat per a l'any 2024.

*Segon. Justificació de les ajudes*

Realitzada l'activitat subvencionada en el termini establit en l'apartat sext de la Resolució de 18 d'abril de 2024, l'entitat beneficiària haurà de presentar la documentació justificativa fins al 31 d'octubre de 2024.

La documentació justificativa es presentarà a través del tràmit telemàtic disponible en

<https://www.gva.es/es/inicio/procedimientos?id_proc=G95828>

La documentació justificativa que caldrà presentar és la relacionada en el apartat setzé de la esmentada resolució. A més, en el cas que el beneficiari siga una universitat pública, s'haurà de tindre en compte el que s'establix en l'apartat sèptim punt set.

En tot cas, quan la activitat haja sigut finançada, a més de amb la subvenció, amb fons propis o altres subvencions o recurs, haurà d’acreditar-se en la justificació l’import, procedència i aplicació de tals fons a les activitats subvencionades.

En cas que l’entitat beneficiària duga a terme activitats econòmiques a més d’activitats de caràcter no econòmic, estarà obligada a distingir amb claredat entre els dos tipus d’activitats, a separar clarament el finançament d’estes i a portar una comptabilitat separada o un codi comptable adequat per a les despeses objecte de subvenció, de manera que no repercutisquen sobre les activitats econòmiques d’esta.

*Tercer. Minoració o revocació*

Serà procedent la minoració o revocació de les ajudes, amb pèrdua parcial o total del dret al cobrament de la subvenció i, si és el cas, el reintegrament de les ajudes concedides, en els supòsits en què els beneficiaris incomplisquen les obligacions i requisits que s'establixen en la convocatòria en els termes de l'article 22 de l’esmentada Orde 2/2024 i de l'apartat desseté de la Resolució de 18 d'abril de 2024.

L'import de la subvenció no podrà ser destinat a cap finalitat ni activitat diferent d'aquella per a la qual es concedix i l’incompliment obligarà a la devolució dels fons percebuts.

*Quart. Incidències i supòsits de modificació de la subvenció*

1. Les entitats beneficiàries hauran de realitzar l’activitat objecte de subvenció en la forma descrita en la sol·licitud i en la corresponent memòria, i respectar els costos indicats en la memòria descriptiva, la taula de costos i els imports que s’especifiquen. Si durant l’execució de l’activitat es produïxen circumstàncies que modifiquen el seu desenvolupament previst, la beneficiària haurà de sol·licitar electrònicament, a la Direcció General d’Emprenedoria i Internacionalització, l’autorització de les modificacions de l’activitat fins al 20 de setembre de 2024, que s’entendrà concedida en cas de no notificar-se la resolució en el termini d’un mes des de la sol·licitud.

2. Les sol·licituds d’autorització de la modificació en cap cas podran suposar un increment en l’import de l’ajuda concedida. No s’admetrà cap modificació de l’actuació subvencionada que comprometa la finalitat per a la qual s’haja concedit o quan, com a resultat d’esta modificació, la valoració del projecte resulte inferior. Per circumstàncies extraordinàries, es podran admetre modificacions degudament justificades, el resultat de les quals reduïsca més del 50% l’import del pressupost aprovat del projecte inicial.

3. L’entitat sol·licitant de l’ajuda haurà de comunicar, de manera immediata després de saber-ho, l’obtenció concurrent d’altres subvencions o ajudes atorgades per altres administracions o ens públics per als mateixos costos subvencionables, fet que podrà donar lloc a la modificació de la resolució de concessió o, si és el cas, a la pèrdua del dret al cobrament total o parcial de la subvenció.

4. En el cas que les entitats beneficiàries no puguen executar l’activitat subvencionada, almenys en un 50 % del pressupost subvencionable aprovat, hauran de presentar la renúncia al seu dret abans del 20 de setembre de 2024. L’incompliment d’esta obligació, i amb independència del reintegrament de l’ajuda concedida amb els interessos generats, podrà ser constitutiu d’una infracció administrativa en matèria de subvencions i podrà ser sancionada amb la imposició de sancions pecuniàries i, quan siga procedent, de sancions no pecuniàries, segons el que disposa l’article 59 de la Llei 38/2003, de 17 de novembre, General de Subvencions.

*Quint. Ajudes denegades*

Denegar les ajudes a les entitats sol·licitants que s’indiquen en l'annex II d'esta resolució, pels motius que en este s'especifiquen.

Contra la present resolució, que posa fi a la via administrativa, podrà interposar-se, potestativament, recurs de reposició davant del mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar de l'endemà de la seua publicació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la seua publicació, d'acord amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 29 de juliol de 2024

Nuria Montes de Diego

Consellera d'Innovació, Indústria, Comerç i Turisme

Esta disposició conté annexos. Consulteu-ne la versió en PDF.